section_heading: Borba za očuvanje primata
paragraph_text: NHL oduvijek vodi bitke protiv drugih natjecanjâ za mjesto vodeće hokejaške lige. Dok je proširenje 1967. predstavljalo logičan korak prema povećanju novčane isplativosti za sve nositelje interesa, početkom sedamdesetih rastao je pritisak novoosnovanog World Hockey Associationa (WHA-a). Tijekom završnih priprema za početak lige, WHA obećava veće plaće igračima pod njihovim okriljem i angažira poveću skupinu Europljana. Bobby Hull, velika zvijezda šezdesetih, napustio je NHL 1972. nezadovoljan malom plaćom i odnosom lige prema svim igračima. Prelaskom u Winnipeg osigurao je tadašnji najveći ugovor u povijesti hokeja na ledu — $250,000 za svaku od deset godina u WHA-u.<ref>Hull helped WHA into hockey family — espn.com Uz brojne sudske tužbe u oba smjera, još 66-orica „prebjega” ozbiljno narušavaju NHL-ov položaj vodeće sile.